CELEX: 31982R2555
Language: el
Date: 1982-09-16
Title: Κανονισμός (EOK) αριθ. 2555/82 τής Επιτροπής τής 16ης Σεπτεμβρίου 1982 περί καθορισμού τών αποδόσεων σέ ελιές καί έλαιο γιά τήν περίοδο εμπορίας 1981/82

Avis juridique important

|

31982R2555

Κανονισμός (EOK) αριθ. 2555/82 τής Επιτροπής τής 16ης Σεπτεμβρίου 1982 περί καθορισμού τών αποδόσεων σέ ελιές καί έλαιο γιά τήν περίοδο εμπορίας 1981/82  

Επίσημη Εφημερίδα αριθ. L 273 της 23/09/1982 σ. 0014 - 0032

***** ΚΑΝΟΝΙΣΜΟΣ (ΕΟΚ) αριθ. 2555/82 ΤΗΣ ΕΠΙΤΡΟΠΗΣ  της 16ης Σεπτεμβρίου 1982  περί καθορισμού των αποδόσεων σε ελιές και σε έλαιο για την περίοδο εμπορίας 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 5 παράγραφος 5,  Εκτιμώντας:  ότι, για το σκοπό της χορηγήσεως της ενισχύσεως στην παραγωγή προς τους ελαιοκαλλιεργητές που δεν είναι μέλη οργανώσεως παραγωγών, στο άρθρο 12 του κανονισμού (ΕΟΚ) αριθ. 3137/81 του Συμβουλίου (3) προβλέπεται ότι οι αποδόσεις σε ελιές και σε έλαιο πρέπει να καθορισθούν ανά ομοιογενείς ζώνες παραγωγής βάσει των στοιχείων που υποβάλλονται από τα Κράτη μέλη παραγωγούς·  ότι, λαμβανομένων υπόψη των ληφθέντων στοιχείων, οι αποδόσεις πρέπει να καθορισθούν όπως φαίνεται στο παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο εμπορίας 1981/82 οι αποδόσεις σε ελιές και έλαιο και οι ζώνες παραγωγής που αντιστοιχούν σ' αυτές καθορίζονται στο παράρτημα Ι.  2. Η οριοθέτηση των ζωνών παραγωγής εμφαίνεται στο παράρτημα ΙΙ.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 312 της 31. 10. 1981, σ. 64.